Blindes lei blindes. 2 – Liplekker
Blindes lei blindes. 2
Dinsdag 23 Oktober.2018 Tema: Blindes lei blindes. 2
**** In vandag se gedeelte praat Jesus met die Fariseërs oor ‘n paar goedjies. Ek verbaas my keer op keer dat daar in een teks gedeelte soveel inligting is. Kom ons lees dit.
Matt 23:23 Wee julle, skrifgeleerdes en Fariseërs, geveinsdes, want julle gee tiendes van kruisement en anys en koljander, en die swaarste van die wet laat julle ná: die reg en die barmhartigheid en die trou. Hierdie dinge behoort julle te doen sonder om die ander na te laat.
**** Eerstens spreek Jesus hulle aan naamlik, die predikante van daardie tyd wat die skrifte moes ken en dan noem Hy hulle “geveinsdes” Daarna motiveer Hy waarom Hy hulle so noem. Hy sê “want” julle gee aandag aan die klein goedjies. Hulle gee selfs tiende op kruie, maar dan spreek Hy hulle ernstig aan deur te sê die swaarste deel van die wet laat julle na en nou noem hy drie dinge –reg barmhartigheid en trou. Wanneer Hy sê die swaarste deel beteken dit nie dat dit moeilik is nie, maar dat dit soveel meer gewig dra. Dan net om seker te maak dat hulle verstaan sê Hy, julle moet hierdie doen, naamlik tiendes gee, sonder om die ander na te laat . Soms kan ons ons beroem op wat ons doen, maar dit blyk hieruit dat die HERE ag gee juis daarop, wat ons nalaat om te doen en dit het te doen met die hart. Kyk hoe mooi verduidelik die Engelse weergawe dit.
“and have omitted the weightier matters of the law, judgment, mercy, and faith:” (KJV)
**** Dit praat van regverdige oordeel , genade en geloof. Kyk wat sê Jeremia
Jer.17:10 Ek, die HERE, deursoek die hart, toets die niere, om aan elkeen te gee na sy weë, volgens die vrug van sy handelinge.
**** As ek dit kan saamvat sê die HERE Hy hou elkeen van ons dop, selfs die motief waarom ek iets doen, en dan sê Hy ek sal ontvang volgens die gevolge daarvan. Wat ‘n geweldige verantwoordelikheid. Dit gaan nie net oor my nie, maar dit gaan oor die gevolge van my doen en late.
Onse Vader wat in die hemel woon, ons is skuldig voor U. Daar is soveel wat ons moet doen maar ons laat dit na en dan is daar goedjies wat ons doen, wat U Naam soveel skade aandoen. Help ons om met die gesindheid van Christus in U diens te staan vandag, met regverdige oordeel, genade en geloof. Ek bid vandag vir elkeen op die poslys wie se naam met die letter Q begin. Wil U hulle kragtig aanraak om staande te bly teen die aanslae van die bose . In Jesus se Naam Amen.
Author adminPosted on Oct 23, 2018 Categories DagstukkiesTags dagstukkies
Previous Previous post: FEESPAP
Next Next post: Your pattern sins (2)
Heb 11:1 ~ Onmoontlik
Mar 4:13 – 20. “13.
Lekkerste Malvapoeding 231,823 views
OUTYDSE BOONTJIESOP 42,684 views